

კოსმეტოლოგი

**პროფესიული სტანდარტი**

**სსიპ**  **განათლების ხარისხის განვითარების ეროვნული ცენტრი**

**2018 წელი**

1. **დასახელება (ქართულად):**

კოსმეტოლოგი

1. **დასახელება (ინგლისურად):**

Beautician

1. **პროფესიული სტანდარტის სარეგისტრაციო ნომერი:**
2. **პროფესიული სტანდარტის შესაბამისი კოდი „დასაქმების საერთაშორისო სტანდარტული კლასიფიკატორის“ (ISCO-08) მიხედვით: -** 5142
3. **დასაქმების სფეროს აღწერა:**

კოსმეტოლოგი მომსახურების სფეროს სპეციალისტია, რომელიც უვლის ქალის, მამაკაცის კანს და აჯანსაღებს მას.

1. **სამუშაო გარემო და დასაქმების შესაძლებლობები:**

კოსმეტოლოგი შესაძლებელია დასაქმდეს სილამაზის ცენტრებსა და სალონებში, კოსმეტოლოგიურ ცენტრებში, კოსმეტოლოგიურ კაბინეტებში, სალონ-სტუდიებში, სასტუმროებში, გამაჯანსაღებელ ცენტრებში, ასევე, შეუძლია ჰქონდეს პირადი კაბინეტი.

1. **აუცილებელი პროფესიული მოთხოვნები:**

კანონმდებლობით არ არის დადგენილი

1. **პროფესიული მოვალეობები და ამოცანები:**

|  |  |  |
| --- | --- | --- |
| № | პროფესიული მოვალეობა | პროფესიული ამოცანა |
| 1 | **სამუშაო ადგილის მოწყობა** | 1.1. ცხადდება სამუშაო ადგილზე  1.2. აკონტროლებს სამუშაო ადგილის სისუფთავეს  1.3. ამოწმებს სამუშაო გარემოს (ელექტროენერგია, ოთახის ტემპერატურა)  1.4. ამოწმებს ჩანაწერების ჟურნალს  1.5. ამოწმებს ხელსაწყოებს  1.6. ასტერილებს ხელსაწყოებს  1.7.ამოწმებს პირველადი სამედიცინო დახმარების ყუთს  1.8.იწესრიგებს პირად ჰიგიენასა და ვიზუალურ მხარეს სამუშაო დღის დაწყებამდე |
| 2 | **მომხმარებლისათვის კონსულტაციის გაწევა** | 2.1. ესალმება მომხმარებელს  2.2. ესაუბრება მომხმარებელს სალონში არსებული სიახლეების შესახებ  2.3. უსმენს მომხმარებელს  2.4. აზუსტებს მომხმარებლის სურვილს  2.5. სთავაზობს მომხმარებელს მომსახურების შესაძლო ვარიანტებს  2.6. მომხმარებელთან ერთად თანხმდება საბოლოო პროცედურასა და შედეგზე  2.7. ურჩევს მომხმარებელს პროდუქციას ინდივიდუალურად, თმისა და კანის ტიპის შესაბამისად  2.8. გეგმავს შემდეგ სავარაუდო ვიზიტს |
| 3 | **კანის სტრუქტურის აღდგენა/გაუმჯობესება** | 3.1. ადგენს კანის ტიპს  3.2. ადგენს კანის პრობლემას  3.3. წმენდს სახის კანს  3.4. ატენიანებს კანს  3.5. ამკვრივებს სახის კანს  3.6. ახდენს ზედაპირულ პილინგს (აქერცვლა)  3.7.უვლის კანს, მისი ტიპიდან გამომდინარე (მეზოროლერი)  3.8.აძლევს რეკომენდაციას მომხმარებელს  3.9.ტონუსში მოჰყავს კანი |
| 4 | **ჭარბი თმის მოცილება** | 4.1. უსმენს მომხმარებელს  4.2. ათვალიერებს კანის ზედაპირს  4.3. ათვალიერებს თმის სტრუქტურას  4.4. ასუფთავებს კანს (სპირტით)  4.5. აკეთებს ეპილაციას  4.6. აკეთებს დეპილაციას  4.7.აცილებს თმას სხივური, ნემსის და ბიომეთოდით |
| 5 | **მასაჟი** | 5.1.უსმენს მომხმარებელს  5.2.ადგენს მასაჟის მიზანს (პაციენტთან ერთად)  5.3.აკეთებს დემაკიაჟს  5.4.ასუფთავებს/წმენდს კანს  5.5.უსვამს ნიღაბს და კრემს  5.6. აკეთებს მასაჟს  5.7.აძლევს რეკომენდაციას შემდეგი ვიზიტისათვის |
| 6 | **პირსინგის გაკეთება** | 6.1. ასუფთავებს პირსინგის გასაკეთებელ ადგილს  6.2. მონიშნავს პირსინგის გასაკეთებელ ადგილს  6.3. აკეთებს პირსინგს  6.4. ათავისუფლებს სხეულიდან აპარატს  6.5. აძლევს რეკომენდაციას მომხმარებელს |
| 7 | **პროფესიული განვითარებისათვის ზრუნვა** | 7.1.ეცნობა პროფესიულ სიახლეებს (კოლეგებთან კონსულტაცია, ინტერნეტი)  7.2.ესწრება ტრენინგებს ადგილობრივად და საზღვარგარეთ  7.3.ეცნობა პროფესიულ ლიტერატურას  7.4.ესწრება დისტრიბუტორის მიერ ჩატარებულ ტრენინგებს. |

1. **პიროვნული თვისებები:**

* კეთილსინდისიერი
* მზრუნველი
* მოწესრიგებული
* ორგანიზებული
* პასუხისმგებლობის მქონე
* კომუნიკაბელური
* გუნდურიმოთამაშე
* ზრდილობიანი
* ტაქტიანი
* ყურადღებიანი
* მობილიზებული
* გულისხმიერი
* მიზანდასახული
* დაკვირვებული
* კეთილშობილი
* სხარტი
* ემპათიური
* ინტერესიანი
* თავშეკავებული
* სანდო
* პატიოსანი

1. **მატერიალური რესურსი**

**ა) ინვენტარი, აღჭურვილობა**

* სავარძელი
* კოსმეტიკური სავარძელი
* კოსმეტოლოგის სკამი
* ლუპის ნათურა
* შტატივზე არსებული საორთქლებელი აპარატი
* შტატივი
* კომბაინი
* ოზონოდამაორთქლებელი
* ჭავლისა და სახის საუნა
* დარსონვალის აპარატი თავისი სამუშაო საცვლელი თავებით
* ვაკუუმწმენდის აპარატი საცვლელი შუშის თავებით (იგივე კოლბა)
* გალვანიზაციის აპარატი როლერით იონოფორეზისათვის, სამუშაო თავითა და ღრუბლებით
* ჯაგრისის აპარატი შესაბამისი ჯაგრისებით
* მექანიკური პილინგის ქვა
* მიოლოფტინგის აპარატი შესაბამისი თავებით
* სახვრეტი აპარატი შესაბამისი საყურეებით
* ერთჯერადი ჯამი
* პლასტმასის ჯამი
* თირკმლისებური ჯამი
* ხის ერთჯერადი წკირები
* ქვიჯა (სანაყი)

**ბ) მასალა, ნედლეული:**

* ერთჯერადი ხალათი
* ბაქილები
* ხელთათმანი
* ქუდი
* მისაფარებელი პენუარი
* ზეწარი,
* ერთჯერადი ხელსახოცი
* ბამბა
* ბინტი
* ქაფური
* ბამბის ფთილები
* პარფიუმერია
* ერთჯერადი ნაჭრები

1. **სამომავლო ტენდენციები:**

* პროფესიული ეთიკის შექმნა;
* კოსმეტიკური ნივთიერებების მომზადება ადგილობრივად/ადგილობრივი წარმოების დანერგვა.

1. **პროფესიული ცოდნა და უნარები:**

|  |  |  |  |
| --- | --- | --- | --- |
| № | მოვალეობა | პროფესიული ცოდნა | პროფესიული უნარები |
|  | **სამუშაო ადგილის მოწყობა** | * იცის სამსახურის შინაგანაწესი * იცის სამუშაო ინსტრუმენტების დასუფთავების, სტერილიზაციისა და შემოწმების წესები * იცის როგორც პირადი, ასევე ზოგადად ჰიგიენის წესები * იცის უსაფრთხოების ნორმები * იცის კონდიციონერის მართვა * იცის ჩანაწერების ჟურნალის წარმოება * იცის დროის ეფექტიანად მართვა * იცის პირველადი სამედიცინო დახმარების წესები * იცის პირადი ჰიგიენის წესები * იცის ხელის დაბანის წესი * იცის ხელის დაბანის მნიშვნელობა | * შეუძლია დროის ეფექტიანად მართვა * შეუძლია ხელსაწყოების სტერილიზება * შეუძლია სამუშაო ინსტრუმენტების მომზადება და გამოყენება * შეუძლია ჰიგიენის წესების დაცვა * შეუძლია უსაფრთხოების ნორმების პრაქტიკულად და მართებულად გამოყენება * შეუძლია ჩანაწერების ჟურნალის წარმოება * შეუძლია ხელსაწყოების სწრაფად და ეფექტიანად შემოწმება * შეუძლია პირველადი სამედიცინო დახმარების გაწევა * შეუძლია პირადი ჰიგიენისა და მუშაობის დროს საჭირო ჩაცმულობის მოწესრიგება |
|  | **მომხმარებლისათვის კონსულტაციის გაწევა** | * იცის ეტიკეტის წესები * იცის კომუნიკაციის სხვადასხვა მეთოდი * იცის სამსახურში არსებული სიახლეები, აქციები და ფასდაკლებები * იცის ეთიკის ნორმები * იცის მომხმარებელთან ურთიერთობის წესები * იცის, როგორ მიაღებინოს მომხმარებელს მართებული გადაწყვეტილება/არჩევანი * იცის თმის სტრუქტურის, სახის ფორმისა და კანის თავისებურებების ძირითადი მახასიათებლები * იცის მომხმარებლის ფსიქოლოგია * იცის მოცემული მომენტისათვის მომხმარებელთა ძირითადი მოთხოვნები, ტენდენციები, მიმართულებები * იცის სალონში არსებული რესურსები * იცის ისტ ტექნოლოგიების გამოყენება * იცის სხვადასხვა პროდუქციის მახასიათებლები და გამოყენების წესები | * შეუძლია ეტიკეტის წესების პრაქტიკულად გამოყენება * შეუძლია კომუნიკაციის სხვადასხვა ხერხის გამოყენება * შეუძლია კომუნიკაციის ადვილად დამყარება * შეუძლია მოთმინება და დაკვირვება * შეუძლია ადეკვატური უკუკავშირი * შეუძლია ანალიზი და შეფასება * შეუძლია სტრესულ სიტუაციასთან გამკლავება * შეუძლია მომხმარებლის მოთხოვნის გაანალიზება და მისი რეალური საჭიროება * შეუძლია ბაზრის მოთხოვნებისა და მიმდინარე ტენდენციების შესწავლა * შეუძლია მომხმარებლის სურვილის გაანალიზება და კვალიფიციური რეკომენდაციის გაწევა * შეუძლია მუშაობის პროცესში ინფორმაციული ტექნოლოგიების (საოფისე პროგრამები, ინტერნეტის საძიებო სისტემა) გამოყენება * შეუძლია პროდუქციის თვისებების, მახასიათებლებისა და გამოყენების წესების ახსნა * შეუძლია მომხმარებლისათვის ზუსტი რეკომენდაციის მიცემა მომსახურების შემდეგ * შეუძლია იმ სხვადასხვა პროცედურისათვის საჭირო შუალედის ზუსტად განსაზღვრა |
|  | **კანის სტრუქტურის აღდგენა/გაუმჯობესება** | * იცის კანის ტიპები * იცის კანის ანატომია და ფიზიოლოგია * იცის კანის პრობლემების დიაგნოსტიკა * იცის ლუპის გამოყენებით კანის დათვალიერებისას * იცის პალპაციის მეთოდი * იცის ზედაპირული წმენდის მეთოდები * იცის ღრმად წმენდის მეთოდები * იცის კომბინირებული წმენდის მეთოდი * იცის მარტივი კოსმეტიკური საშუალებებისა და ხელსაწყოების (აპარატების) საჭიროებისამებრ გამოყენება * იცის გალვანიზაციის მეთოდი * იცის ულტრაბგერითი აპარატურის გამოყენება * იცის ოზონოდამატენი-ანებლის გამოყენება * იცის დამატეიანებელი პარფიუმერიის საჭიროებისამებრ გამოყენება * იცის ნიღბებისა და კრემების მოხმარება * იცის დარსონვალის აპარატის გამოყენება * იცის კოსმეტიკური მასაჟი * იცის პლასტიკური მასაჟი * იცის ქიმიური პილინგი * იცის კანის მოვლის სხვადასხვა საშუალება | * შეუძლია სხვადასხვა ტიპის კანის გარჩევა * შეუძლია კანის ტიპის შემსწავლელი აპარატის გამოყენება * შეუძლია კანის ტიპების შესწავლა * შეუძლია კანის პრობლემების დადგენა * შეუძლია პალპაციის მეთოდის გამოყენება * შეუძლია ზედაპირული წმენდა * შეუძლია ღრმად წმენდა * შეუძლია კომბინირებული წმენდა * შეუძლია გალვანიზაციის მეთოდის გამოყენება * შეუძლია ულტრაბგერითი აპარატურის გამოყენება * შეუძლია კოსმეტიკური და პლასტიკური მასაჟი * შეუძლია ქიმიური პილინგის გაკეთება * შეუძლია დამატენიანებლებისა და სხვადასხვა პარფიუმერიის საჭიროებისამებრ გამოყენება |
|  | **ჭარბი თმის მოცილება** | * იცის ეთიკის წესები * იცის კანის ანატომია და ფიზიოლოგია * იცის თმის ანატომია და ფიზიოლოგია * იცის ჰიგიენის წესები * იცის ანტისეპტიკების ტიპები და გამოყენების გზები * იცის საცხების (ლოსიონების) შესაბამისი გამოყენება * იცის ეპილაციის სხვადასხვა მეთოდი * იცის ქიმიური ლიზისის გამოყენება | * შეუძლია ჯანსაღი ურთიერთობა * შეუძლია კანისა და თმის ტიპების დადგენა * შეუძლია ჰიგიენის წესების დაცვით პროფესიისათვის საჭირო საქმიანობის განხორციელება * შეუძლია ანტისეპტიკების დანიშნულებისამებრ გამოყენება * შეუძლია საცხების (ლოსიონების) დანიშნულებისამებრ გამოყენება * შეუძლია ეპილაციის სხვადასხვა მეთოდით გაკეთება * შეუძლია ქიმიური ლიზისი |
|  | **მასაჟი** | * იცის კომუნიკაციის ხერხები * იცის კოსმეტიკური გასუფთავება * იცის მასაჟის სხვადასხვა მეთოდი -   კოსმეტიკური და პლასტიკური მასაჟი (მშრალი მასაჟი - ჟაკე) | * შეუძლია მომხმარებელთან ურთიერთობა * შეუძლია კოსმეტიკური გასუფთავება * შეუძლია მასაჟის გაკეთება სხვადასხვა მეთოდის გამოყენებით |
|  | **პირსინგის გაკეთება** | * იცის ჰიგიენისა და სანიტარიის ნორმები * იცის პირსინგის აპარატის/   ხელსაწყოს გამოყენება   * იცის პირსინგის გაკეთება ყურზე * იცის პირსინგის გაკეთება ჭიპზე * იცის პირსინგის გაკეთება ცხვირზე სპეციალური ხელსაწყოს გამოყენებით | * შეუძლია სანიტარიისა და ჰიგიენის ნორმების დაცვით გააკეთოს პირსინგი * შეუძლია პირსინგის ხელსაწყოს გამოყენება * შეუძლია ყურის, ცხვრისა და ჭიპის პირსინგების გაკეთება სპეციალური ხელსაწყოთი |
|  | **პროფესიულიგანვითარებისათვის ზრუნვა** | * იცის კომუნიკაციის სხვადასხვა მეთოდი * იცის ისტის გამოყენება. | * შეუძლია კოლეგებთან ურთიერთობა * შეუძლია ინფორმაციის მოძიება და ანალიზი * შეუძლია ისტის გამოყენება (საოფისე პროგრამები, ინტერნეტის საძიებო სისტემა). |

**14. პროფესიული სტანდარტის შემმუშავებელიჯგუფის წევრები:**

|  |  |  |
| --- | --- | --- |
| **№** | **სახელი, გვარი** | **ორგანიზაცია, პოზიცია** |
| **1** | **მარინე გელაშვილი** | სალონი-სტუდია „keune“, დერმატო-კოსმეტოლოგი |
| **2** | **ია ნასიძე** | ესთეტიკური ასოციაცია, დერმატო-კოსმეტოლოგი |
| **3** | **კლარა მაისურაძე** | სალონი „სტილი“, კოსმეტოლოგი |
| **4** | **მარინე კახელაშვილი** | სილამაზის სალონი, კოსმეტოლოგი |
| **5** | **ლია ჭიჭინაძე** | სალონი „თათა“, კოსმეტოლოგი |
| **6** | **ინგა გვაზავა** | სალონი „ახმეტელზე“, კოსმეტოლოგი |
| **7** | **ნარგიზ ჩარკვიანი** | კოსმეტოლოგთა და პარიკმახერთა ასოციაცია, დამკვირვებელი |
| **8** | **დათვით დოღონაძე** | კოსმეტოლოგთა და პარიკმახერთა ასოციაცია, დამკვირვებელი |

შეფასების სტანდარტი

**დასახელება:** კოსმეტოლოგი

**შეფასების სტანდარტი**

**ნაწილი 1. ზოგადი ინფორმაცია**

შეფასების სტანდარტი გამოიყენება ფორმალური განათლების ან/და არაფორმალური განათლების ფარგლებში შეძენილი კომპეტენციების, ცოდნისა და უნარების აღიარების მიზნით.

შეფასების სტანდარტი განსაზღვრავს პროფესიულ სტანდარტში ასახული კომპეტენციების, ცოდნისა და უნარების შეფასების ან/და დადასტურების აუცილებელ პირობებს:

1. შესაფასებელ კომპეტენციებს, რომლებიც გამოხატულია პროფესიული მოვალეობებსა და ამოცანებში;

2. შესაფასებელი კომპეტენციების შეფასების კრიტერიუმებს, რომლებიც ასახავს აუცილებელ პროფესიულ ცოდნასა და უნარებს;

3. შესაფასებელი კომპეტენციების დადასტურების შესაძლებლობებს;

4. გამოცდის პროცესს და კომპონენტებს.

**შესაფასებელი კომპეტენციების დადასტურება**

შესაფასებელი კომპეტენციების დადასტურების გზები:

ა) ფორმალური განათლების გზით მიღწეული სწავლის შედეგების აღიარება (ჩათვლა);

ბ) არაფორმალური განათლების გზით მიღწეული კომპეტენციების დადასტურება (ნამდვილობის დადასტურება) განათლების და მეცნიერების მინისტრის მიერ დადგენილი წესით;

გ) მიღწეული კომპეტენციების დადასტურება ამ დოკუმენტით დადგენილი პრინციპებით ჩატარებული გამოცდის გზით.

ფორმალურ განათლებაში სტანდარტით გათვალისწინებული შეფასების პროცესის წარმართვასთან დაკავშირებული მოთხოვნები ასახულია სავალდებულო პროფესიულ მოდულებში.

**ფორმალურ განათლებაში მიღწეული სწავლის შედეგების აღიარების (ჩათვლის) პროცესი**

ფორმალური განათლების გზით მიღწეული სწავლის შედეგების აღიარების (ჩათვლის) პროცესი მოიცავს მიღწეული სწავლის შედეგების აღიარებას (ჩათვლას) საძიებელი კვალიფიკაციის მიზნებისათვის ქვემოთ მოცემული პრინციპების შესაბამისად:

ა) დასაშვებია მიღწეული სწავლის შედეგების აღიარება (ჩათვლა) ნებისმიერი კვალიფიკაციის ფარგლებში, თუ სწავლის შედეგები თავსებადია საძიებელ კვალიფიკაციასთან და მათი მიღწევა დადასტურებულია, რაც გამოიხატება საგანმანათლებლო პროგრამის ფარგლებში მიღებული დადებითი შეფასებით და შესაბამისი კრედიტის მინიჭებით;

ბ) თავსებადობის დადგენისთვის, შინაარსობრივი შესწავლის მიზნით, ამღიარებელი დაწესებულება ეყრდნობა პროფესიულ სტანდარტს ან/და პროფესიული საგანმანათლებლო პროგრამის ჩარჩო დოკუმენტს, რომლის საფუძველზეც არის შემუშავებული გავლილი პროფესიული საგანმანათლებლო პროგრამა ან პროგრამის კომპონენტი, არსებობის შემთხვევაში - პროფესიულ საგანმანათლებლო პროგრამას ან/და სილაბუსებს, ან/და პროფესიული საგანმანათლებლო პროგრამების კატალოგს. ამღიარებელი დაწესებულება უფლებამოსილია აღიარების მიზნებისათვის შესაფასებელ პირს მოსთხოვოს გავლილი საგანმანათლებლო პროგრამის/სასწავლო კურსების პროგრამების (სილაბუსების) გამოთხოვა საგანმანათლებლო დაწესებულებებიდან და წარდგენა;

გ) სწავლის შედეგების თავსებადობის განსაზღვრის მიზნით, აუცილებელი არაა მათი ფორმულირება იყოს იდენტური. თავსებადად ჩაითვლება სწავლის შედეგები, რომლის/რომელთა ერთობლიობაც, შინაარსის თვალსაზრისით, ეროვნული საკვალიფიკაციო ჩარჩოს შესაბამისი საფეხურის აღმწერის გათვალისწინებით, შესაძლოა მიჩნეულ იქნას ანალოგიურად.

**ნაწილი 2. მითითებები შესაფასებელი პირისა და შემფასებლისათვის**

**შეფასების დაწყებამდე გაეცანით:**

**•** პროფესიულ სტანდარტს

• შეფასების ინსტრუმენტებს

• დაინტერესებული/შესაფასებელი პირის კომპეტენციების აღიარებასთან დაკავშირებულ შესაძლებლობებს

• შემფასებლის ჩანაწერების ფორმებს

• შეფასების პირობებს

• შეფასების წესებს

• შეფასების კრიტერიუმებს

**შეფასების პროცესში:**

**•** პირადად დააკვირდით დავალებების შესრულების/შეფასების პროცესს;

• თითოეული შესაფასებელისათვის აწარმოეთ შეფასების ჩანაწერების ფორმები;

• თუ აუცილებელია, შესაფასებელს დაუსვით დამატებითი შეკითხვები დავალებასთან დაკავშირებით;

• შეაფასეთ თითოეული კრიტერიუმი.

**შეფასების დასრულებისას:**

• შესაფასებელს მიეცით განმარტება შეფასებასთან დაკავშირებით;

• შეაჯამეთ შეფასების შედეგები;

• დაადასტურეთ შეფასების შედეგები ხელმოწერით;

• შეფასების ჩანაწერები გადაეცით სათანადოდ უფლებამოსილ პირს.

**ნაწილი 3. შეფასების პროცედურა**

**მიღწეული კომპეტენციების დადასტურებისთვის გამოცდის ორგანიზების პროცესი და კომპონენტები**

მიღწეული კომპეტენციების დადასტურებისთვის გამოცდის ჩატარების პროცესი მოიცავს დასადასტურებელი კომპეტენციების შესაბამისად გამოკითხვისა და პრაქტიკული დავალების შესრულების ეტაპებს.

მიუხედავად იმისა, დასტურდება თუ არა კვალიფიკაციით გათვალისწინებული კომპეტენციები, შეფასების სტანდარტის ნაწილი 1-ის „შესაფასებელი კომპეტენციების დადასტურება“ „ა“ და „ბ“ პუნქტებით გათვალისწინებული შესაძლებლობებით, შეფასების პროცესი მოიცავს სავალდებულო კომპონენტს (გამოცდას), რომლის შეფასება შესაბამისი კვალიფიკაციის მინიჭების წინაპირობაა.

ქვემოთ მოცემულია გამოკითხვისა და პრაქტიკულ დავალებაზე დაკვირვების პროცესის მოთხოვნები, ასევე, შეფასების სავალდებულო კომპონენტები.

|  |
| --- |
| **ნაწილი 4. თეორიული გამოკითხვის და პრაქტიკული /დავალებების თემატიკა**  **გამოკითხვა**  **გამოკითხვის ფორმა:**  **•** შესაფასებელი პირი გამოიკითხება ტესტის და ზეპირი შეკითხვების სახით;  • ტესტი უნდა მოიცავდეს როგორც ღია, ისე დახურულ შეკითხვებს.  **გამოკითხვის პროცესის მონიტორინგი:**  არსებითია გამოკითხვის პროცესზე შემფასებლის მიერ ზედამხედველობის განხორციელება**;**  **მოპოვებული მტკიცებულებები**  **მტკიცებულებები უზრუნველყოფილია შესაფასებლის მიერ მომზადებული წერილობითი ნაშრომით/შესრულებული ტესტით ან/და პრაქტიკული დავალების დროს დამატებით, დამაზუსტებელ შეკითხვებზე პასუხებით.**  **თეორიული საგამოცდო თემატიკა:**   1. სამუშაო ინსტრუმენტების დასუფთავების, სტერილიზაციისა და შემოწმების წესები; 2. პირადი, ასევე ზოგადად ჰიგიენის წესები; 3. უსაფრთხოების ნორმები; 4. კონდიციონერის მართვა; 5. ჩანაწერების ჟურნალის წარმოება; 6. პირველად სამედიცინო დახმარების წესები; 7. ხელის დაბანის წესი და მნიშვენლობა; 8. ეტიკეტის წესები და ეთიკის ნორმები; 9. კომუნიკაციის სხვადასხვა მეთოდი; 10. მომხმარებელთან ურთიერთობის წესები; 11. თმის სტრუქტურის, სახის ფორმისა და კანის თავისებურებების ძირითადი მახასიათებლები; 12. მოცემული მომენტისათვის მომხმარებელთა ძირითადი მოთხოვნები, ტენდენციები, მიმართულებები; 13. ისტ ტექნოლოგიები; 14. სხვადასხვა პროდუქციის მახასიათებლები და გამოყენების წესები; 15. კანის ტიპები; კანის ანატომია და ფიზიოლოგია; 16. კანის პრობლემების დიაგნოსტიკა;ლუპის გამოყენებით კანის დათვალიერება; 17. პალპაციის მეთოდი; 18. ზედაპირული, ღრმა და კომბინირებული წმენდის მეთოდები; 19. მარტივი კოსმეტიკური საშუალებებისა და ხელსაწყოების (აპარატების) საჭიროებისამებრ გამოყენება; 20. გალვანიზაციის მეთოდი; 21. ულტრაბგერითი აპარატურის გამოყენების წესი; 22. ოზონოდამატენი-ანებლის გამოყენების წესი; 23. დამატენიანებელი პარფიუმერიის საჭიროებისამებრ გამოყენების წესი; 24. ნიღბებისა და კრემების მოხმარების წესი; 25. დარსონვალის აპარატის გამოყენების წესი; 26. კოსმეტიკური და პლასტიკური მასაჟი; 27. ქიმიური პილინგი; 28. კანის მოვლის სხვადასხვა საშუალება; 29. თმის ანატომია და ფიზიოლოგია; 30. ანტისეპტიკების ტიპები და გამოყენების გზები; 31. საცხების (ლოსიონების) შესაბამისი გამოყენების წესი; 32. ეპილაციის სხვადასხვა მეთოდი; 33. ქიმიური ლიზისის გამოყენება; 34. კოსმეტიკური გასუფთავება; 35. მასაჟის სხვადასხვა მეთოდი(კოსმეტიკური და პლასტიკური მასაჟი (მშრალი მასაჟი (ჟაკე); 36. პირსინგის აპარატის/ხელსაწყოს გამოყენება ყურზე, ჭიპზე დაცხვირზე.   სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან შემფასებლის პრეროგატივაა. |

**ნაწილი 5. პრაქტიკული დავალების/დავალებები შესრულების/შეფასების კრიტერიუმების მითითებებით:**

პრაქტიკული დავალების შესრულებაზე დაკვირვება.

1. ხელსაწყოების სტერილიზება;
2. სამუშაო ინსტრუმენტების მომზადება და გამოყენება;
3. ჰიგიენის წესების დაცვა;
4. უსაფრთხოების ნორმების პრაქტიკულად და მართებულად გამოყენება;
5. ჩანაწერების ჟურნალის წარმოება;
6. პირველადი სამედიცინო დახმარების გაწევა;
7. ეტიკეტის წესების პრაქტიკულად გამოყენება;
8. კომუნიკაციის სხვადასხვა ხერხის გამოყენება;
9. მომხმარებლის სურვილის გაანალიზება და კვალიფიციური რეკომენდაციის გაწევა
10. მუშაობის პროცესში ინფორმაციული ტექნოლოგიების (საოფისე პროგრამები, ინტერნეტის საძიებო სისტემა) გამოყენება;
11. სხვადასხვა ტიპის კანის გარჩევა;
12. კანის ტიპის შემსწავლელი აპარატის გამოყენება; კანის ტიპების შესწავლა და კანის პრობლემების დადგენა;
13. პალპაციის მეთოდის გამოყენება;
14. ზედაპირული წმენდა;
15. ღრმად წმენდა;
16. კომბინირებული წმენდა;
17. გალვანიზაციის მეთოდის გამოყენება;
18. ულტრაბგერითი აპარატურის გამოყენება;
19. კოსმეტიკური და პლასტიკური მასაჟი;
20. ქიმიური პილინგი;
21. დამატენიანებლებისა და სხვადასხვა პარფიუმერიის საჭიროებისამებრ გამოყენება;
22. ანტისეპტიკების დანიშნულებისამებრ გამოყენება;
23. საცხების (ლოსიონების) დანიშნულებისამებრ გამოყენება;
24. ეპილაციის სხვადასხვა მეთოდით გაკეთება;
25. ქიმიური ლიზისი;
26. კოსმეტიკური გასუფთავება;
27. ყურის, ცხვრისა და ჭიპის პირსინგების გაკეთება სპეციალური ხელსაწყოთი.

**საგამოცდო გარემო:**

შესაფასებელი პირის შეფასება ხორციელდება პრაქტიკული დავალებების სახით.

**საგამოცდო პროცესის მონიტორინგი:**

საგამოცდო პროცესის მონიტორინგს ახორციელებს შემფასებელი/შემფასებლები (ნეიტრალური კომისია) წინასწარი დადგენილი წესისა და პროცედურების დაცვით.

**მოპოვებული მტკიცებულებები:**

მტკიცებულებები უზრუნველყოფილია შემფასებლის მიერ შევსებული ჩანაწერების ფორმით.

**საგამოცდო პრაქტიკული დავალებების ჩამონათვალი:**

**დასადასტურებელი კომპეტენციების** შესაბამისად სტუდენტმა უნდა შეასრულოს დავალებები,რომლებიც შეიძლება მოიცავდეს შემდეგს:

**გაითვალისწინეთ:**

1. შესაფასებელი პირის მიერ შესრულებული სამუშაოს წარმოებისას ეკონომიური, ხარისხის უზრუნველყოფის, გარემოს დაცვის, სამართლებრივი, უსაფრთხოების წესების დაცვის, ჰიგიენის დაცვის მიდგომების, სამუშაოს შესრულების თანამიმდევრობის შეფასება ზემოთ ჩამოთვლილ დავალებებზე დაკვირვების თანამდევი პროცესია და მასზე დამატებითი დროის გამოყოფა არაა რეკომენდებული;
2. შემფასებლის მიერ დამატებითი კითხვების დასმის შემთხვევაში შესაფასებელი პირი პასუხობს მათ და საჭიროებისამებრ მოჰყავს საკუთარი ქმედების/გადაწყვეტილების შესაბამისი არგუმენტები;
3. სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან შემფასებლის პრეროგატივაა.

**ნაწილი 6. საჭიროების შემთხვევაში დამატებითი ინფორმაცია**

**შემფასებლის ჩანაწერების ფორმები**

**შესაფასებელი პირის სახელი, გვარი:**

**შეფასების თარიღი:**

**შეფასების ადგილი:**

**შემფასებლის სახელი, გვარი:**

|  |  |  |  |
| --- | --- | --- | --- |
| **დადასტურებული კომპეტენცია** | **მტკიცებულებები** | | |
| **ფორმალური**  **განათლების**  **აღიარება**  **(დანართი N)** | **არაფორმალური**  **განათლების**  **აღიარება**  **(დანართი N)** | **გამოცდა**  **(დანართი N)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**შედეგი: დადასტურდა ------/ არ დადასტურდა ----------**

**შემფასებლის კომენტარი:**

**დადასტურება:**